Muutokset palveluissa joulun ja vuodenvaihteen 2025–2026 aikana

Hyvinvointialueen toiminnoissa on aukiolomuutoksia loppuvuoden ajalle. Esimerkiksi osa Etelä-Karjalan hyvinvointialueen hyvinvointiasemista on suljettuna joululta loppiaisen yli.

Hyvinvointiasemat ja hoitotarvikepalvelu

Lemin, Pohjolankadun (Lappeenranta), Rautjärven, Ruokolahden, Savitaipaleen ja Taipalsaaren hyvinvointiasemat sekä hoitotarvikepalvelu ovat suljettuina 22.12.2025–6.1.2026.

Sairastuneita palvelupäällikkö Eija-Liisa Vikström neuvoo ottamaan yhteyttä hoidon tarpeen arviointiin:
– Jos sairastuu äkillisesti, pitkäaikaissairaus vaikeutuu akuutisti tai toimintakyky alenee eli hoitoa tarvitsee 1–3 vuorokauden sisällä, mutta ei kuitenkaan päivystyksellisesti, potilaalle annetaan aika kiirevastaanotolle hoidon tarpeen arvioinnista. Kiirevastaanottoja on toiminnassa Honkaharjun, Luumäen, Parikkalan ja Sammonlahden hyvinvointiasemilla välttämättömien kiireettömien vastaanottojen ja hoitajien ajanvarauksettomien vastaanottojen lisäksi, kertoo Vikström.

Lappeenrannan Kahilanniemessä ja Koulukadulla sekä Joutsenossa toimivat hyvinvointiasemien sulun aikana vain välttämättömät kiireettömät vastaanotot ja hoitajien ajanvaraukseton vastaanotto.

Avoinna olevat hyvinvointiasemat ovat kaikkien eteläkarjalaisten käytettävissä riippumatta kotiosoitteesta ja ‑kunnasta.

Miten toimia, kun sairastuu äkillisesti

Sairastuneen hoidontarpeen arviointi ja ajanvaraus tehdään joko puhelimitse ja verkossa.

Voit soittaa Päivystysapuun 116 117. Päivystysapu palvelee vuorokauden ympäri 24/7.

Voit käyttää Päivystysavun chat –palvelua, joka palvelee joka päivä klo 8–20. Chattiin pääset Oma Ekhvasta.

Voit ottaa yhteyttä myös Omaolon oirearvion digikanavan kautta.

Voit soittaa hyvinvointiasemiemme puhelinpalveluun 05 352 7260 (ma–pe 7–20).

Hoidontarpeen arvioinnin jälkeen tarpeen mukaisesti sairastuneelle annetaan omahoito-ohjeita, ohjataan oikean ammattilaisen vastaanotolle, kiirevastaanotolle tai päivystykseen.

Hätätilanteessa soita yleiseen hätänumeroon 112.

Puhelinpalvelut ja Oma Ekhva apunasi

Hyvinvointiasemien puhelinpalvelu 05 352 7260 palvelee arkisin klo 7–20.

Etelä-Karjalan hyvinvointialueen digitaaliset palvelut löytyvät helposti Oma Ekhva -sovelluksesta. Oma Ekhvan kautta asioita voi hoitaa ajasta ja paikasta riippumatta, ilman puhelimessa jonottamista. Verkkoselaimella Oma Ekhvaan pääsee hyvinvointialueen sivuilta tai Oma Ekhva -mobiilisovelluksen voi ladata puhelimeen tai tabletille.

Lue lisää Oma Ekhvasta

Kirjaudu tästä Oma Ekhvaan

Suun terveydenhuolto

Lemin, Rautjärven, Ruokolahden, Savitaipaleen ja Taipalsaaren hyvinvointiasemien yhteydessä olevat hammashoitolat ovat suljettuina 22.12.2025–6.1.2026.

Hammaslääkäripäivystys iltaisin, viikonloppuisin ja pyhäpäivinä

Kiireellistä hoitoa koskevat puhelut arkisin klo 16 jälkeen ja viikonloppuisin sekä pyhäpäivinä Päivystysapu 116 117 numeroon.

Hammashoidon virka-ajan ulkopuolinen ilta-, viikonloppu- ja arkipyhäpäivystys toimii ajanvarauksella. Hammaslääkäripäivystys toimii Lappeenrannassa Etelä-Karjalan keskussairaalassa (Valto Käkelän katu 1, 2. krs).

HUS Diagnostiikkakeskuksen näytteenotto- ja kuvantamispalvelut (laboratoriot ja röntgenit)

HUS Diagnostiikkakeskuksen välittämän tiedon mukaan kaikki näytteenottopisteet ovat suljettuna joulupyhinä 24.–26.12.2025 sekä uudenvuodenpäivänä 1.1.2026 ja loppiaisena 6.1.2026. Etelä-Karjalan keskussairaalan osasto- ja päivystysnäytteenotto palvelevat normaalisti. Aattoja edeltävinä päivinä näytteenottopisteet palvelevat normaalien aukioloaikojen mukaisesti.

Laboratoriopalveluiden osalta loppuvuoden aukioloajat noudattavat hyvinvointiasemien sulkuja. Lemin, Rautjärven, Ruokolahden, Savitaipaleen ja Taipalsaaren hyvinvointiasemilla laboratoriopalvelut ovat suljettuina 22.12.2025–6.1.2026.

Lisäksi Honkaharjun laboratorio on suljettuna lauantait 6.12.2025 sekä 27.12.2025. Muut loppuvuoden lauantait toimipiste palvelee normaalien aukioloaikojen mukaisesti.

Laboratorion puhelinpalvelu 09 4718 6800 palvelee arkisin klo 7.30–15.30.

Parikkalan röntgen on kiinni 22.12.2025–6.1.2026.

Äitiys- ja lastenneuvolat sekä ehkäisy- ja perhesuunnitteluneuvola

Leikki-ikäisten lasten tarkastuksia ei pääsääntöisesti tehdä aikavälillä 15.12.2025–1.1.2026. Tällä ajalla etusijalla ovat lasta odottavat perheet sekä alle 2-vuotiaat lapset, ja sähköisen ajanvarauksen kautta neuvolan aikoja on saatavilla rajatusti.

Joulun aikana sulkuja on seuraavissa neuvolan toimintayksiköissä:

Sammonlahden neuvola on suljettuna 22.12.2025–4.1.2026, asiakkaat ohjataan Lappeenrannan keskustan neuvolaan.

Taipalsaaren neuvola on suljettuna 22.12.2025–6.1.2026, asiakkaat ohjataan Lappeenrannan keskustan neuvolaan.

Lemin neuvola on suljettuna 22.12.2025–6.1.2026, asiakkaat ohjataan Luumäen neuvolaan.

Savitaipaleen neuvola on suljettuna 22.12.2025–6.1.2026, asiakkaat ohjataan Luumäen tai Lappeenrannan keskustan neuvolaan.

Rautjärven neuvola on suljettuna 22.12.2025–6.1.2026, asiakkaat ohjataan Imatran tai Parikkalan neuvolaan.

Ruokolahden neuvola on suljettuna 22.12.2025–6.1.2026, asiakkaat ohjataan Imatran neuvolaan.

Ehkäisy- ja perhesuunnitteluneuvola palvelee joulun ajan arkipäivinä. Lääkäripalvelua on tarjolla supistetusti viikoilla 52 ja 1.

Neuvola-asioissa voit asioida myös digitaalisen asiointikanavan kautta Oma Ekhvassa. Neuvoloiden yhteinen ajanvaraus- ja palvelunumero 05 352 7260 on normaalisti avoinna ma-pe klo 7–20 myös joulunajan arkipäivinä.

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi (hyvinvointiasemat)

Eija Peltonen, johtava ylihammaslääkäri, puh. 040 194 4900, eija.peltonen1@ekhva.fi

Marjo Saksman, toimintayksikön esihenkilö, puh. 040 715 9476, marjo.saksman@ekhva.fi (neuvolat)

Anna Kahila, vastuuyksikön päällikkö, HUS, Diagnostiikkakeskus, Preanalytiikka, Kymenlaakson ja Etelä-Karjalan alue, puh. 044 564 9202, anna-maaret.kahila@hus.fi